laion/Wikipedia-Exotic huggingface dataset:
ג'י ג'י ג'קסון

גרגורי "ג'י ג'י" ג'קסון השני (באנגלית: Gregory "G. G." Jackson II; נולד ב-17 בדצמבר 2004) הוא כדורסלן אמריקאי המשחק בעמדות הפאוור פורוורד והסנטר, בקבוצת ממפיס גריזליס מליגת ה-NBA. ג'קסון נולד וגדל בקולומביה, ושיחק כדורסל בתיכון מקומי. בשנתו השנייה בתיכון העמיד ממוצעים של 15.8 נקודות ו-10 ריבאונדים למשחק, והוביל את קבוצתו לזכייה באליפות המקומית. שנה לאחר מכן העמיד ממוצעים של 22.1 נקודות, 10.9 ריבאונדים ו-2.3 חסימות למשחק, והוביל את הקבוצה לזכייה באליפות שנייה ברציפות. הוא בחר לשחק עבור קבוצת הכדורסל של אוניברסיטת קרוליינה הצפונית, אך לבסוף חזר בו ובחר והעדיף את אוניברסיטת קרוליינה הדרומית. בשבוע הראשון של העונה זכה בתואר הפרשמן המצטיין של הקונפרנס בו קבוצתו משחקת, לאחר שהעמיד ממוצעים של 15 נקודות ו-9 ריבאונדים. ב-22 בדצמבר 2022 קבע שיא קריירה של 16 ריבאונדים והוסיף 12 נקודות ו-2 חסימות בניצחון קבוצתו 65–58 על מערב קנטקי. ב-7 בינואר 2023, בהפסד קבוצתו 42–85 לטנסי, החטיא ג'קסון את כל 8 הזריקות אותן ניסה לקלוע, והוסיף 4 איבודים ב-21 דקות משחק. במשחק הבא הוא עלה מהספסל וקלע 16 נקודות בניצחון קבוצתו 71–68 על קנטקי. ב-21 בינואר 2023 רשם שיא קריירה של 30 נקודות, אותן קלע לאחר שהחטיא 8 זריקות ברציפות, ואליהן הוסיף 8 ריבאונדים ו-2 חסימות בהפסד קבוצתו 66–81 לאובורן. בכל עונת 2022/2023 העמיד ממוצעים של 15.4 נקודות, 5.9 ריבאונדים, ו-0.8 אסיסטים ב-32 דקות למשחק. ב-24 במרץ 2023 הכריז כי יתמודד בדראפט 2023 ב-NBA. ג'י ג'י ג'קסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA 2023 PF G.G. Jackson emerges as a high major prospect, 247Sports (באנגלית) How GG Jackson, South Carolina men's basketball star, is adjusting to college play at age 17, The Greenville News (באנגלית אמריקאית) 5-star recruit GG Jackson 'asked God for a couple of signs.' How they led him to UNC basketball, The Fayetteville Observer (באנגלית אמריקאית) UNC basketball recruiting: GG Jackson, five-star forward in 2023 class, commits to Tar Heels, CBSSports.com, ‏2022-04-27 (באנגלית) Jackson 1st UNC recruit to decommit since 2003, ESPN.com, ‏2022-07-15 (באנגלית) UNC decommit Jackson to play for South Carolina, ESPN.com, ‏2022-07-23 (באנגלית) Can G.G. Jackson make the South Carolina Gamecocks relevant again? Coaches and scouts weigh in, ESPN.com, ‏2022-08-03 (באנגלית) Brendan Marks, GG Jackson commits to South Carolina, The Athletic (באנגלית) Andrew Lyon, GG Jackson Named SEC Freshman Of The Week, Sports Illustrated South Carolina Gamecocks News, Analysis and More, ‏2022-11-15 (באנגלית) David Cloninger, GG Jackson rebounds from benching with 16 points in upset of Kentucky, Post and Courier, ‏2023-01-12 (באנגלית) South Carolina's leading scorer Jackson heads to NBA draft, AP NEWS, ‏2023-03-24 (באנגלית)
ליגת העל הארמנית

הפרמייר ליג הארמני (בארמנית: Բարձրագույն Խումբ) היא ליגת הכדורגל הבכירה בארמניה. הליגה מנוהלת על ידי התאחדות הכדורגל של ארמניה. להלן הקבוצות המתמודדות בליגת העל הארמנית בעונת 2024/2025: בזמן שליטת ברית המועצות בארמניה SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות הארמניות לא הצליחו להעפיל לליגה הבכירה, למעט קבוצה ארמנית אחת - אררט ירוואן שהצליחה לשחק בליגת העל הסובייטית ואף לזכות בה פעם אחת ב-1973, וסיימה כסגנית האלופה שם עוד פעמיים. שאר הקבוצות הארמניות הגיעו רק לליגת המשנה אחרי שזכו באליפות המקומית אך לא ביססו את מעמדן בליגת העל. קבוצה המסומנת בכתב מודגש זכתה בגביע ארמניה הסובייטית באותה העונה והשלימה דאבל סובייטי מקומי. אלו הקבוצות שזכו באליפויות המקומיות בארמניה הסובייטית בין השנים 1936 - 1991. בשנים שלאחר התפרקות ברית המועצות הליגה גדלה מאוד - משמונה מועדונים בלבד בכל המדינה שחולקו לשתי ליגות למספר גדול יותר של מועדונים כאשר בליגה העליונה לבדה ישנם כיום עשרה מועדונים בליגה הבכירה. שלוש העונות הראשונות של הליגה הארמנית התנהלו בין האביב לסתיו אך בעונת 1995/1996 שונתה הליגה למבנה של קיץ עד אביב. בין עונת 1994 לעונת 1995/96 שוחקה באביב 1995 עונת מעבר בת 10 מחזורים שבה חולקו הקבוצות לשני בתים של 6 קבוצות. בעונה זו לא הוכרזה אלופה. לאחר שתי עונות במתכונת קיץ עד אביב (1995/96 ו-1996/97), חזרה הליגה בעונת 1998 למתכונת אביב עד סתיו. בתווך שוחקה שוב עונת מעבר בת 18 מחזורים בסתיו 1997 שבה זכתה ירוואן. בעשור הראשון של המאה ה-21 שלטה בליגה פיוניק ירוואן שזכתה ב-10 אליפויות רצופות, מ-2001 עד 2010. בשנת 2012 שונתה הליגה בחזרה למבנה של קיץ עד אביב (דו שנתי) והחל מעונת 2012/2013 הליגה משוחקת במתכונת זו. מ-2015 עד 2018 שלטה בליגה אלאשקרט מהעיר ירוואן, שזכתה בשלוש אליפויות רצופות. בעונת 2018/2019 זכתה העולה החדשה אררט-ארמניה, ושחזרה את הצלחתה גם עונה לאחר מכן. קבוצה המסומנת בכתב מודגש זכתה בגביע הארמני באותה העונה והשלימה דאבל מקומי. אתר האינטרנט הרשמי של ליגת העל הארמנית (באנגלית) עקב מלחמת העולם השנייה מנצחות הבתים היו שיראק ואררט ירוואן
פרדריק בול-הנסן

פרדריק וילהלם בול-הנסן (בנורווגית: Fredrik Vilhelm Bull-Hansen; ‏2 באוגוסט 1927 – 1 במרץ 2018) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1984–1987. בול-הנסן נולד בסקיין ב-2 באוגוסט 1927. הוא למד בבית הספר לארטילריה, ואז במכללת הסגל של הצבא הבריטי ובמכללת המלחמה של נאט"ו ברומא. בין השנים 1967–1968 הוא עבד כעמית מחקר במכון הנורווגי למדיניות חוץ (NUPI). בין השנים 1951–1952 הוא שרת בבריגדה הגרמנית, ובין 1956-1957 שרת בכוח החירום של האומות המאוחדות בחצי האי סיני. בין 1970-1973 שימש כנספח צבאי בפינלנד. בין 1973–1975 שימש כמפקד בית הספר לסגל הצבאי. בין 1977-1979 שימש בול-הנסן כמפקד שירות הביון הנורווגי. בין 1979–1981 שימש כמפקד כוחות ההגנה בצפון נורווגיה. ב-1981 הוא מונה למפקד הראשון של כוח המשקיפים הרב-לאומי, ושימש בתפקיד זה עד 1984, אז מונה לראש ההגנה (מקביל לרמטכ"ל). הוא שימש בתפקיד עד פרישתו ב-1987. לאחר פרישתו חי באוסלו עד מותו ב-1 במרץ 2018. פרדריק בול-הנסן באתר Store norske leksikon פרדריק בול-הנסן, במסד הנתונים הקולנועיים IMDb (באנגלית)
תורולף ריין

תורולף ריין (בנורווגית: Torolf Rein‏; נולד ב-20 באוקטובר 1934) היה אדמירל נורווגי ששימש כראש ההגנה (מקביל לרמטכ"ל) בין 1989–1994. ריין נולד בפוסה (Fusa) ב-20 באוקטובר 1934. ב-1953 הוא התגייס לצי המלכותי הנורווגי ולמד בבית הספר של הצי עד 1958. בין 1961-1963 הוא למד בבית הספר של הצי ללימודים מתקדמים. לאחר מכן שרת במשך עשור כקצין על סיפונן של ספינות שונות. בין 1977-1980 הוא הוצב במפקדת פיקוד הצפון. ב-1980 מונה לסגן ראש מטה חיל הים, ובין 1982–1983 שימש כראש מחלקת כוח האדם של הצי. ב-1983 הוא מונה למפקד כוחות הצי בצפון נורווגיה. ב-1987 הוא הועלה לדרגת ויצה-אדמירל ומונה למפקד הכוחות בצפון-נורווגיה. ב-5 בספטמבר 1989 הוא הועלה לדרגת אדמירל ומונה לראש ההגנה (מקביל לרמטכ"ל). הוא כיהן בתפקיד עד 31 באוקטובר 1994, אז פרש מהצבא. תורלוף ריין באתר Store norske leksikon תורולף ריין, באתר Discogs (באנגלית)
סיגורד פריסוולד

סיגורד פריסוולד (בנורווגית: Sigurd Frisvold; ‏5 ביולי 1947 – 22 בנובמבר 2022) היה גנרל נורווגי. פריסוולד נולד בקריסטיאנסונד ב-5 ביולי 1947. הוא שימש כמפקד פיקוד ההגנה של דרום נורווגיה, וב-30 באפריל 1999 מונה לראש ההגנה (מקביל לרמטכ"ל). הוא כיהן בתפקיד עד 31 במרץ 2005, אז פרש מהצבא עקב בריאות לקויה. הוא נפטר ב-22 בנובמבר 2022. סיגורד פריסוולד באתר Store norske leksikon
סוור דיסן

סוור דיסן (בנורווגית: Sverre Diesen; ‏נולד ב-18 בנובמבר 1949) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2005–2009. דיסן נולד באוסלו ב-18 בנובמבר 1949. לאחר סיום לימודיו למד הנדסה אזרחית ולאחר מכן עבד כמהנדס אזרחי לפני שהצטרף לצבא, שם למד בבית הספר למלחמה בין 1976 ל-1979. ב-1998 קודם לדרגת בריגדן-גנרל ומונה לראש אגף אסטרטגיה ותכנון ארוך טווח במטה הכללי של הפיקוד העליון. ב-2001 הוא הועלה לדרגת גנרל-מיור ומונה למפקד פיקוד צפון. בשנת 2002 הוא עבר לתפקיד מפקד זרוע היבשה. בשנת 2003 הועלה לדרגת גנרל-לויטננט ומונה לנציג הצבא במשרד ההגנה. ב-31 במרץ 2005 הוא מונה לראש ההגנה (מקביל לרמטכ"ל). הוא כיהן בתפקיד עד פרישתו ב-30 בספטמבר 2009. מדיה וקבצים בנושא סוור דיסן בוויקישיתוף סוור דיסן באתר Store norske leksikon
הראלד סונד

הראלד סונד (בנורווגית: Harald Sunde; ‏נולד ב-9 במרץ 1954) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2009–2013. סונד נולד בהורדל ב-9 במרץ 1954. ב-1973 הוא החל ללמוד בבית הספר הצבאי לפרשים והיה התלמיד המצטיין במחזור. ב-1974 הוא הוצב בבריגדה הצפונית, ולאחר מכן חזר לבית הספר לפרשים, כמדריך. ב-1976 הוא החל ללמוד בבית הספר למלחמה, וב-1979 הועלה לדרגת לויטננט. ב-1983 הוא הועלה לדרגת קפטן. בין 1987–1989 הוא למד במכללת הבונדסוור בהמבורג והועלה לדרגת מאיור. ב-1992 הוא הועלה לדרגת אוברסט-לויטננט ומונה למפקד פיקוד המבצעים המיוחדים. ב-1996 הוא נשלח לבוסניה והרצגובינה במסגרת כוח האכיפה. ב-1999 למד במכללת המלחמה של צבא ארצות הברית. בשנת 2000 הוא הועלה לדרגת בריגדירן-גנרל. בשנת 2003 הוא הועלה לדרגת גנרל-מאיור ומונה למפקד זרוע היבשה. ב-1 באוגוסט 2005 מונה לראש המחלקה למבצעים ותכנון חירום במשרד ההגנה. ב-15 בנובמבר 2006 קודם לדרגת גנרל-לויטננט. ב-30 בספטמבר 2009 הוא הועלה לדרגת גנרל ומונה לראש ההגנה (מקביל לרמטכ"ל). ב-19 בנובמבר 2013 הוא סיים את תפקידו ופרש מהצבא. מדיה וקבצים בנושא הראלד סונד בוויקישיתוף הראלד סונד באתר נאט"ו
האקון ברון-הנסן

האקון סטפן ברון-הנסן (בנורווגית: Haakon Stephen Bruun-Hanssen‏; נולד ב-8 ביולי 1960) הוא אדמירל בדימוס בצי הנורווגי אשר שימש כראש ההגנה (מקביל לרמטכ"ל) של נורווגיה בין 2013–2020. ברון-הנסן נולד בברגן ב-8 ביולי 1960. ב-1980 הוא התגייס לצי הנורווגי ולמד בבית ספר לקצינים. בין 1987-1995 הוא שרת בחיל הצוללות. החל מ-1991 הוא שימש כמפקד צוללת. בין 2003-2006 שימש כראש אגף המבצעים הימי. בין 2006–2008 הוא שימש כמפקד הצי. ב-19 בנובמבר 2013 הוא מונה לראש ההגנה (מקביל לרמטכ"ל) וכיהן בתפקיד עד פרישתו מהצבא ב-17 באוגוסט 2020. מדיה וקבצים בנושא האקון ברון-הנסן בוויקישיתוף האקון ברון-הנסן באתר נאט"ו
ארת ענק ליר

ארת ענק ליר (שם מדעי: Anodorhynchus leari) היא מין תוכי בסוג ארת ענק, שמצוי באזור קטן במזרח ברזיל ואנדמי למדינה. תוכי זה מצוי בסכנת הכחדה בטבע. התוכי תואר למדע ב-1856 בידי החוקר שארל לוציאן בונפרטה (אנ'). תוכי זה הוא אחד מהגדולים בסדרתו ומגיע לאורך 70 עד 75 ס"מ ולמשקל של כ-950 גרם בקירוב. הוא בעל נוצות כחולות וגוונים צהובים על בסיס המקור והאזורים הקרובים. הוא דומה למין הקרוב ארת ענק יקינתונית ובעבר נחשב גם לתת-מין שלו אם כי ישנם מספר הבדלים ביניהם למעט הגודל: נוצותיו כחולות-כהות יותר, הוא חסר גוון ירקרק, בעל ראש אפרפר יותר ובעל כתם עור צהוב סמוך למקור העבה שצורתו שונה. התוכי מעופף לאורך שטחי הקטינגה (אנ') של ברזיל - אזור מיוער חצי-מדברי בעל צמחייה טרופית. התוכי הוא אוכל זרעים בעל מקור חזק שנועד לפצח אגוזים שונים, בעיקר מהדקל ממין Syagrus coronata. נוסף עליו הוא ניזון גם מזרעי צמחי Dioclea‏, Spondias tuberosa‏, Schinopsis brasiliensis‏, Melanoxylum ואגבה ולעיתים פושט על יבולי תירס ולעיתים גם מהווה מזיק חקלאי. תוכי זה כיום מצוי בסכנת הכחדה, בעיקר עקב אובדן בתי גידול וקיטוע האוכלוסיות הקטנות ממילא. בעבר התוכי גם ניצוד בידי ציידים. מדיה וקבצים בנושא ארת ענק ליר בוויקישיתוף ארת ענק ליר, באתר ITIS (באנגלית) ארת ענק ליר, באתר NCBI (באנגלית) ארת ענק ליר, באתר Animal Diversity Web (באנגלית) ארת ענק ליר, באתר האנציקלופדיה של החיים (באנגלית) ארת ענק ליר, באתר GBIF (באנגלית) ארת ענק ליר באתר הרשימה האדומה של IUCN
גיטרה וכינור

"גיטרה וכינור" הוא שיר שהוקלט בידי הזמר הישראלי אריק איינשטיין. השיר נכתב והולחן על ידי הזמר-יוצר שלום חנוך, ויצא לאור בשנת 1999 כחלק מאלבום האולפן המשותף של איינשטיין ושלום חנוך, מוסקט. השיר נכתב והולחן על ידי הזמר-יוצר שלום חנוך שהתבטא לגבי תהליך יצירת השיר: עבדנו על האלבום "מוסקט", היה לי מוכן את "אהבת נעורי" ואת "גיטרה וכינור". אחר הצהריים אחד ישבנו בבית שלי, אריק ואני, השמעתי לו את שני השירים האלה. והוא אמר: "את אהבת נעוריי אתה תשיר". הוא חשב שזה מתאים לי הרבה יותר מאשר לו וזה מעיד על היכולת שלו לבחור את השירים שהוא מרגיש שמתאימים לו. עברו כמה ימים ואז אריק שאל, "מה זה היה השיר השני שהשמעת לי?" אמרתי, "אני קורא לו גיטרה וכינור", והתחלתי לשיר לו. במקור: כתבתי, "בדירה קטנה, חשוכה מעט, לא רחוק. גר בחור אחד עם ילדה אחת". אריק אמר לי, "לא טוב ילדה אחת". אז אמרתי, מה? אישה. נאלצתי לוותר בצער. אני התכוונתי בכלל לילדה שמנגנת בכינור וגרה באותו בית, והכל התחבר. אבל גם ככה יצא לנו טוב. — Gitara Vekinor – גיטרה וכינור, GENIUS השיר יצא לאור בשנת 1999 כחלק מאלבום האולפן המשותף של אריק איינשטיין ושלום חנוך, "מוסקט". בשנת 2000 נכלל השיר במארז התקליטורים, "האוסף", בשנת 2003 נכלל השיר באלבום האוסף, "המיטב", בשנת 2004 נכלל במארז התקליטורים "הקופסא", ובשנת 2009 נכלל באלבום האוסף "בגללך: אוסף שירי אהבה". מתן שירן מגלובס כתבה כי זהו שיר נפלא, על אף שהאלבום נחשב לכישלון מסחרי ואמנותי. במגזין טיים אאוט נכתב כי זהו השיר הכי רומנטי מתוך האלבום המשותף, ומאיה פישר ממאקו כינתה את השיר כקלאסיקה רומנטית. בשנת 2004 יצא לאור גרסת כיסוי של שלום חנוך לשיר כחלק מאלבום ההופעה שלו, "יציאה". ב-9 ביוני 2022 יצא קאבר של השיר בפרק 4 עונה 5 של תוכנית הבידור זהו זה! שבוצע על ידי חברי התוכנית והופק ועובד בידי המוזיקאי אמיר לקנר. אריק איינשטיין ושלום חנוך – גיטרה וכינור, סרטון בערוץ "מוזיקה ישראלית", באתר יוטיוב (אורך: 03:35) אריק איינשטיין ושלום חנוך – גיטרה וכינור (קליפ), סרטון בערוץ "מוזיקה ישראלית", באתר יוטיוב (אורך: 03:35) מילות השיר באתר שירונט מאיה פישר, ‏מתחתנים? קבלו המלצות לשירי חתונה, באתר ‏מאקו‏, 1 ביולי 2010 מוסקט, באתר הספרייה הלאומית האוסף, באתר אריק איינשטיין, ‏5 בדצמבר 2020 המיטב, באתר אריק איינשטיין, ‏5 בדצמבר 2020 אריק איינשטיין – המיטב, באתר הספרייה הלאומית הקופסא, באתר הספרייה הלאומית בגללך: אוסף שירי אהבה, באתר הספרייה הלאומית בגללך: אוסף שירי אהבה, באתר אריק איינשטיין, ‏5 בדצמבר 2020 מתן שירם, ‏שירת נצח: אריק איינשטיין הותיר חלל ענק – מזל שיש לנו את השירים, באתר גלובס, 27 בנובמבר 2013 עכשיו התור לאהבה: השירים הכי רומנטיים של אריק איינשטיין, באתר "Time Out ישראל", 27 בנובמבר 2013 שלום חנוך – גיטרה וכינור (מתוך המופע "יציאה" עם משה לוי), סרטון בערוץ "ShalomHanoch", באתר יוטיוב (אורך: 03:42) זהו זה! | גיטרה וכינור 🎸🎻 (שיר), סרטון בערוץ "כאן 11 – תאגיד השידור הישראלי", באתר יוטיוב (אורך: 03:48)
לינדה וולברטון

לינדה וולברטון (אנגלית: Linda Woolverton; נולדה ב-19 בדצמבר 1952) היא תסריטאית, מחזאית וסופרת אמריקאית, שיצירותיה הבולטות כוללות את התסריטים של כמה מסרטי דיסני וגרסאות בימתיות שלהם. וולברטון היא האישה הראשונה שכתבה סרט אנימציה לדיסני, "היפה והחיה" (1991), שהוא גם סרט האנימציה הראשון אי פעם שהיה מועמד לפרס אוסקר לסרט הטוב ביותר. בנוסף היא הייתה שותפה לכתיבת התסריט של "מלך האריות" (1994), סיפקה חומרים תסריטאים ל"מולאן" (1998), ועיבדה את התסריט של "היפה והחיה", אותו היא כתבה, לגרסת ברודוויי לסרט, עבורו קיבלה מועמדות לפרס טוני וזכה בפרס אוליבייה. בין עבודותיה נכללים התסריטים של "אליס בארץ הפלאות" (2010) ומליפיסנט (2014), שניהם זכו להצלחה קופתית משמעותית. התסריט של "אליס בארץ הפלאות" הפך אותה לתסריטאית הראשונה עם קרדיט כתיבה יחיד על סרט שהכניס מיליארד דולר. כתבה את התסריטים של סרטי ההמשך לשני הסרטים האלה - "אליס מבעד למראה" (2016) ו"מליפיסנט: אדונית הרשע" (2019). לינדה וולברטון, במסד הנתונים הקולנועיים IMDb (באנגלית) לינדה וולברטון, באתר AllMovie (באנגלית) לינדה וולברטון, באתר MusicBrainz (באנגלית) Dutka, Elaine (19 בינואר 1992). "MOVIES: Ms. Beauty and the Beast". Los Angeles Times. נבדק ב-30 במאי 2014. {{cite news}}: (עזרה) "List of 1994 Tony Award Nominations With AM-Tony Nominations". Associated Press. 16 במאי 1994. נבדק ב-10 בדצמבר 2020. {{cite news}}: (עזרה) "OLIVIER AWARDS – Best Musicals Winners". West End Theatre. נבדק ב-25 במאי 2014. {{cite web}}: (עזרה) Terrill, Ashley (8 בנובמבר 2010). "LADIES, LEADING: From screenwriters to cinematographers, 15 top-tier trailblazers making behind-the-scenes movie magic". Elle. נבדק ב-25 במאי 2014. {{cite web}}: (עזרה)
אדוארדו מרקש

אדוארדו מרקש דה חסוס פאסוס (בפורטוגזית: Eduardo Marques de Jesus Passos; נולד ב-26 ביוני 1976) הוא כדורגלן עבר ברזילאי ששיחק בעמדת החלוץ. מרקש נולד באוזאסקו והתחיל לשחק כדורגל בסנטוס. בגיל 19 הצטרף לקבוצה הבוגרת במדיה שיחק שלוש עונות בסיומן הצטרף לרסיפה. כעבור כחצי עונה חתם בגוארני ובסיום העונה חתם בסנטו אנדרה. בקיץ 2002 חתם בבלננסש. ב-25 באוגוסט ערך את הופעת הבכורה שלו בקבוצה בתיקו 2-2 נגד פורטו. ב-21 בספטמבר הבקיע את שער הבכורה שלו בקבוצה בניצחון 0-1 נגד פאסוס די פריירה. במהלך העונה שוחרר וחתם בגרמיו. בקיץ 2004 הצטרף להפועל תל אביב מליגת העל. ב-29 באוגוסט הבקיע את שער הבכורה שלו בקבוצה בניצחון 1-2 נגד בית"ר ירושלים. ב-13 בינואר 2005 חצה את הכביש וחתם במכבי תל אביב במדיה רשם 17 ושער אחד בניצחון 1-2 נגד מכבי פתח תקווה במסגרת חצי גמר גביע המדינה. בקיץ 2005 חתם בדאיגו מליגת הכדורגל של קוריאה הדרומית. בהמשך הקריירה שיחק בג'ג'יאנג פרופשיונל, שונאן בלמארה, אפופ קיניראס, אריס לימסול וא.א.פ. פאפוס. מכבי תל אביב גביע המדינה: 2004/2005 א.א.פ. פאפוס הגביע הקפריסאי: 2008/2009 אדוארדו מרקש, ברשת החברתית אינסטגרם אדוארדו מרקש, באתר Transfermarkt אדוארדו מרקש, באתר Soccerway אדוארדו מרקש, באתר WorldFootball.net אדוארדו מרקש, באתר FootballDatabase.eu יניב טוכמן, לירן ברטל, מוטי פשכצקי ורון עמיקם, קשר הפועל ת"א, אדוארדו מארקס, חתם במכבי ת"א, באתר nrg‏, 13 בינואר 2005
יחסי גאורגיה – הרשות הפלסטינית

יחסי גאורגיה–הרשות הפלסטינית הם יחסי החוץ בין גאורגיה לרשות הפלסטינית. גאורגיה הכירה במדינה פלסטינית ב-25 באפריל 1992. ומאז, שתי המדינות מקיימות יחסים דיפלומטיים. ממשלת גאורגיה לא השתתפה בהצבעה של אונסק"ו על קבלת הרשות הפלסטינית. גאורגיה הצביעה בעד החלטה 67/19 של העצרת הכללית של האו"ם, שהעניקה לרשות הפלסטינית מעמד של מדינה משקיפה לא-חברה באו"ם. "גאורגיה סמוכה גאוגרפית למזרח התיכון ותומכת בהקמת מדינה פלסטינית לצד מדינת ישראל", קבעה טביליסי כשהסבירה את עמדת האזרחים בגאורגיה בעניין ההחלטה. מדיה וקבצים בנושא יחסי גאורגיה – הרשות הפלסטינית בוויקישיתוף Ismail, Mohamed. "Interview of Minister of Foreign Affairs of Georgia Gela Bezhuashvili to the newspaper Egyptian Gazette". Ministry of Foreign Affairs of Georgia. אורכב מ-המקור ב-21 ביולי 2011. נבדק ב-24 במאי 2011. {{cite web}}: (עזרה) "[Bezhuashvili] added that Georgia recognised the Palestinian state in 1992 and has official ties with it." Machaidze, Rusiko (3 בדצמבר 2012). "UN vote on Palestine causes controversy in Georgia". {{cite web}}: (עזרה)
יחסי הוותיקן – הרפובליקה של קונגו

יחסי הוותיקן–הרפובליקה של קונגו מתייחסים ליחסים הנוכחיים בין קריית הוותיקן לרפובליקה של קונגו. לכנסייה הקתולית יש השפעה ניכרת על הרפובליקה של קונגו, שכן כמחצית מהאוכלוסייה מזדהה כרומית–קתולית. למרות ששתי המדינות כוננו יחסים ביניהן בפברואר 1963, שיתוף הפעולה ביניהן החל להתגבר רק לאחרונה[דרושה הבהרה], כשההסכם הבילטרלי הגדול הראשון שלהן נחתם בתחילת 2017. לוותיקן יש שליחה–נזירה (אנ') בברזוויל, בעוד שלקונגו אין עדיין נציגות דיפלומטית או קונסוליה בוותיקן. במקום זאת היא מיוצגת על ידי שגריר הרפובליקה בצרפת, המוסמך במספר מדינות אחרות, כולל הוותיקן. הנונציו הנוכחי של הוותיקן לקונגו הוא פרנסיסקו אסקאלנטה מולינה(אנ'), בעוד ששגריר הרפובליקה של קונגו בצרפת הוא אנרי לופז(אנ'), אשר הוסמך לוותיקן בשנת 2000. בפברואר 2017 חתמו שתי המדינות על הסכם המאשר את מעמדה של הכנסייה הקתולית ומוסדות קתוליים אחרים בקונגו, וכן את זכותה של הכנסייה לבצע את משימתה במדינה. החשמן פייטרו פארולין(אנ'), הקרדינל מזכיר המדינה וראש ממשלת קונגו קלמאן מואמבה נכחו בחתימת ההסכם, וכן גם מספר פקידי ממשלה ודת בכירים. החשמן פייטרו פארולין ביקר בברזוויל לצורך חתימת ההסכם הדו-צדדי, כחלק ממסעו באפריקה. Apostolic Nunciature of the Holy See (Vatican City) in Brazzaville, Congo (Republic). Embassy Pages. Retrieved March 18, 2017 Embassy of the Republic of Congo to the Holy See. Easy Diplomacy. Retrieved March 18, 2017 Monseñor Francisco Escalante Molina: “Me quedé sin palabras cuando me nombraron Nuncio Apostólico de El Congo” (בספרדית). El Guardian Atolico. Published 15 May 2016. Retrieved 18 March 2017. Holy See signs agreement with Republic of the Congo Catholic News Agency. Published February 5, 2017. Retrieved March 18, 2017.
איימיס

האם התכוונתם ל... מרטין איימיס – סופר בריטי סוזי איימיס – שחקנית אמריקאית קינגסלי איימיס – סופר בריטי איימס איימיש
שיראזית יהודית

שיראזית יהודית היא דיאלקט של השפה הפרסית-יהודית. היא מדוברת בעיקר על ידי יהודים פרסים המתגוררים בשיראז ובאזורים הסובבים אותה במחוז פארס באיראן. פרסית יהודית (ידועה גם בשם ג'ידי) היא קבוצה של דיאלקטים יהודיים של השפה הפרסית, שדוברו על ידי יהדות איראן, יהדות בוכרה, יהדות אפגניסטן וקהילות יהודיות נוספות באזור מרכז אסיה. הדיאלקטים שונים במקצת זה מזה, אך לרוב מאפשרים הבנה הדדית. השפות היהודיות-פרסיות הן ברובן שילוב של ארמית, פרסית עתיקה, עברית והשפה המקומית, והכתב באלפבית עברי. שיראזית יהודית שימשה את הקהילה היהודית בשיראז ושימרה חלק מהדיאלקט השיראזי שהיה רווח בעיר. הדיאלקט השיראזי משתייך לקבוצת השפות האיראניות הדרום-מערביות. אחד ההבדלים הבולטים בין שיראזית יהודית לדיאלקטים אחרים של פרסית הוא השימוש במערכת הפועל: בזמן עבר, סיומות הפועל המצביעות על הגוף באות לפני הפועל. רשימת המילים הבאה מציינת מספר הבדלים בין שיראזית יהודית לאספהאנית יהודית. שפת הפרסית־היהודית העתיקה נשמרה בחיים שיראזית־יהודית בפרויקט השפות בסכנת הכחדה Habib Borjian, "Judeo-Iranian Languages,"' in: Handbook of Jewish Languages: Revised and Updated Edition, pp. 274-5. Borjian, H. (2014). What Is Judeo-Median—and How Does it Differ from Judeo-Persian? Journal of Jewish Languages, 2(2), 117 – 142-117 – 142. doi:10.1163/22134638-12340026
ג'ניפר קונלי

ג'ניפר לין קונלי (באנגלית: Jennifer Lynn Connelly; נולדה ב-12 בדצמבר 1970) היא שחקנית קולנוע יהודייה-אמריקאית. זוכת פרס אוסקר לשחקנית המשנה הטובה ביותר ופרס גלובוס הזהב לשנת 2001 על הופעתה בסרטו של רון הווארד "נפלאות התבונה". קונלי נולדה בקיירו, ניו יורק שבארצות הברית. אביה היה קתולי, ואמה יהודייה אשכנזית שזכתה לחינוך דתי. קונלי למדה בבית הספר הפרטי לאמנויות של סיינט אן שבברוקלין. נרשמה ללימודים באוניברסיטת ייל, אולם פרשה כעבור שנתיים. אחר כך החלה ללמוד באוניברסיטת סטנפורד אך גם משם פרשה בתום שנת הלימודים הראשונה. הקריירה של קונלי החלה כבר בגיל 10, כאשר מנהל משרד פרסום שהיה ידיד המשפחה, ראה אותה והבין את מידת הפוטנציאל הגלום בה. תפקידה הראשון בטלוויזיה היה בשנת 1982 באחד הפרקים בסדרה הבריטית "לא יאמן כי יסופר". בגיל 14 הופיעה בתפקיד מרכזי בסרטו של סרג'יו ליאונה "היו זמנים באמריקה", שנה אחר כך קיבלה את התפקיד הראשי בסרטו של "דאריו ארג'נטו" "פנומנה" ולאחר מכן השתתפה בסרט "המבוך" (1986), פנטזיה בהשראת "עליסה בארץ הפלאות". ב-1998, זכתה בהכרה לאחר שהופיעה לצד רופוס סוול וויליאם הרט בסרט "עיר אפלה". אחר כך הופיעה בסדרה "להעיר את המתים" ובסרטו של דארן ארונופסקי; "רקוויאם לחלום" (2000), בו גילמה נערה מכורה לסמים המדרדרת ומוכרת את גופה לשם השגת המנה הבאה. לקונלי יש נטייה לגלם תפקידים אפלים ודרמטיים. כך היה בסרט "פולוק", בו גילמה את פילגשו של צייר מעונה, ב"נפלאות התבונה" גילמה את אשתו של גאון סכיזופרני, תפקיד שזיכה אותה בפרס אוסקר לשחקנית המשנה הטובה ביותר ובפרס גלובוס הזהב. כמו כן גילמה את בטי רוס, מושא אהבתו ולאחר מכן אשתו של ברוס באנר, בסרט "הענק" (2003) וב"בית של חול וערפל" גילמה אלכוהוליסטית המנסה להשתקם. בשנת 2005 שיחקה בתפקיד הראשי במותחן "מים אפלים". ב-2007 שיחקה בסרט "לגעת ביהלום", שהיה מועמד למספר פרסי אוסקר. ב-2009 שיחקה בסרט שובר הקופות "הוא פשוט לא בקטע שלך". באותה השנה דיבבה בסרט ההנפשה "9" את 7, הדמות הנשית היחידה בסרט. נכון ל-2023, זהו סרט ההנפשה היחיד בו השתתפה קונלי. בשנת 2012 שיחקה לצד גרג קיניר בדרמה הרומנטית "כותבים, סיפור אהבה". בשנת 2014 שיחקה את נעמה, אשת נח, בסרט "המבול" שביים דארן ארונופסקי. בשנת 2020 החלה לככב בסדרה האפוקליפטית של רשת TNT "רכבת הקרח". בנה הבכור, קאי נולד ב-1997 מזוגיות עם הצלם דייוויד דוגן. בזמן צילומי "נפלאות התבונה", הכירה קונלי את השחקן האנגלי פול בטאני. הם נישאו ב-1 בינואר 2003. לזוג שני ילדים משותפים: סטלאן שנולד בחמישה באוגוסט 2003, ואגנס שנולדה בשלושים ואחת במאי 2021. קונלי היא טבעונית. מדיה וקבצים בנושא ג'ניפר קונלי בוויקישיתוף ג'ניפר קונלי, ברשת החברתית פייסבוק ג'ניפר קונלי, ברשת החברתית אינסטגרם ג'ניפר קונלי, ברשת החברתית Goodreads ג'ניפר קונלי, במסד הנתונים הקולנועיים IMDb (באנגלית) ג'ניפר קונלי, באתר AllMovie (באנגלית) ג'ניפר קונלי, באתר Rotten Tomatoes (באנגלית) ג'ניפר קונלי, באתר Box Office Mojo (באנגלית) ג'ניפר קונלי, במסד הנתונים הקולנועיים KinoPoisk (ברוסית) ג'ניפר קונלי, באתר אפל מיוזיק (באנגלית) ג'ניפר קונלי, באתר ספוטיפיי ג'ניפר קונלי, באתר Last.fm (באנגלית) ג'ניפר קונלי, באתר AllMusic (באנגלית) ג'ניפר קונלי, באתר MusicBrainz (באנגלית) ג'ניפר קונלי, באתר דיזר ג'ניפר קונלי, באתר Discogs (באנגלית) ג'ניפר קונלי, באתר Genius ג'ניפר קונלי, באתר טיידל (באנגלית) אמיר קמינר, "כשהתחלתי לשחק, לא חשבתי שתהיה לי קריירה", באתר ynet, 30 במרץ 2014 ג'ניפר קונלי, באתר אנציקלופדיה בריטניקה (באנגלית) על פי הביוגרפיה של קונלי באתר imdb